Predkladacia správa

Materiál Štatistická správa o základných vývojových tendenciách v hospodárstve SR v roku 2009 sa predkladá na základe úlohy č. 2 plánu práce vlády SR na marec 2010. 

Materiál obsahuje základné údaje a informácie o vývoji hrubého domáceho produktu a jeho tvorbe z produkčného pohľadu, z hľadiska spotreby a tvorby dôchodkov. Uvádzajú sa tiež údaje o inflácii, demografickom vývoji, zamestnanosti, nezamestnanosti, priemernej mesačnej mzde v roku 2009. 

Predkladaná štatistická správa je informatívny materiál. Podrobnejšie údaje a informácie zverejní Štatistický úrad SR v 11. týždni t. r. v publikácii Štatistická správa o základných vývojových tendenciách v hospodárstve SR v roku 2009.